২০২৩–২৪ উয়েফা চ্যাম্পিয়ন্স লিগ
২০২৩–২৪ উয়েফা চ্যাম্পিয়ন্স লিগ হল ইউরোপের ক্লাব ফুটবলের প্রতিযোগিতা, উয়েফা চ্যাম্পিয়নস লিগের ৬৯তম আসর, যা উয়েফা কর্তৃক আয়োজিত হয়ে থাকে। এই আসরের ফাইনাল ইংল্যান্ডের লন্ডনের ওয়েম্বলি স্টেডিয়াম এ অনুষ্ঠিত হয়েছিল। ২০২৩-২৪ উয়েফা চ্যাম্পিয়ন্স লিগের বিজয়ী দল স্বয়ংক্রিয়ভাবে ২০২৪-২৫ উয়েফা চ্যাম্পিয়ন্স লিগের লিগ পর্বে খেলার যোগ্যতা অর্জন করবে এবং ২০২৩-২৪ উয়েফা ইউরোপা লিগের বিজয়ীদের বিরুদ্ধে ২০২৪ উয়েফা সুপার কাপে খেলার যোগ্যতা অর্জন করবে। পাশাপাশি বিজয়ী দলটি নতুন প্রবর্তিত ২০২৪ ফিফা ইন্টারকন্টিনেন্টাল কাপের ফাইনালে এবং মার্কিন যুক্তরাষ্ট্রে অনুষ্ঠিতব্য সম্প্রসারিত ২০২৫ ফিফা ক্লাব বিশ্বকাপে খেলার জন্যও যোগ্যতা অর্জন করবে। এই আসরটি গ্রুপ পর্বে ৩২টি দলের অংশগ্রহণে অনুষ্ঠিত বিন্যাসের শেষ মৌসুম, যেহেতু উয়েফা পরবর্তি মৌসুম থেকে একটি নতুন সম্প্রসারিত বিন্যাস চালু করার ঘোষণা করেছে। ম্যানচেস্টার সিটি এই প্রতিযোগিতার ডিফেন্ডিং চ্যাম্পিয়ন, যারা বিগত আসরে তাদের প্রথম শিরোপা জিতেছে।